Juozas Erlickas

**Juozas Erlickas** (g. 1953 m. kovo 3 d. Svirkančiuose, Akmenės rajone) – lietuvių rašytojas, poetas, publicistas.

## Biografija
1970 m. baigė Viekšnių vidurinę mokyklą, 1971–1975 m. studijavo lituanistiką Vilniaus universitete. Dirbo gamtos apsaugos komiteto inspektoriumi, Jaunimo teatro scenos darbininku.

Nuo 1995 m. dirba laikraštyje „Lietuvos rytas“.

## Kūryba
Rašo eilėraščius, humoreskas, pjeses.

1979 m. išleido pirmąją humoreskų knygą „Kodėl?“. Jo kūrybos stiliaus savybė – apvertimas ir kontaminacija. Tragikomiška nuotaika kuriama klasikinės lietuvių literatūros metaforas vartojant tiesiogine prasme, o buities vaizdus simboliškai. Gyvenimas pokomunistinėje Lietuvoje apibūdinamas antiironiškai. Gausu dialogų, istorinių, kultūrinių asociacijų, lietuvių rašytojus stilizuojančių ir parodijuojančių citatų. Ryški absurdo poetika. Jo kūrinių išversta į rusų, vokiečių, lenkų, prancūzų kalbas.

Pastatyta pjesių („Blinkuva“, 1989 m., „Pakeleivingi“, 1991 m., 1993 m.).

## Bibliografija
* *Kodėl?*: humoreskos. – Vilnius: Vaga, 1979.
* *Raštai ir kt.*: humoreskos, humoristiniai eilėraščiai ir pjesės. – Vilnius: Vaga, 1987.
* *Bilietas iš dangaus, arba Jono Grigo kelionė greituoju traukiniu*: vasara–žiema, per pavasarį, rudenį, Zarasus ir vaikystę: eilėraščiai ne suaugusiems. – Vilnius: Vyturys, 1990.
* *Gyvenimas po sniegu*: pjesės. – Vilnius: Vaga, 1991.
* *Žalias pareiškimas ir kiti eilėraščiai*. – Vilnius: Vyturys, 1992.
* *Bobutė iš Paryžiaus, arba Lakštingala Zarasuose*: eilėraščiai: šimtas giesmelių. – Vilnius: Alma littera, 1995.
* *Viršūnės ir kelnės, arba Tūkstantis ir viena naktis su Ezopu*: recenzijos. – Vilnius: Vaga, 1995.
* *Knyga*. – Vilnius: Tyto alba, 1996, 1998.
* *History of Lithuania*: proza, eilėraščiai. – Vilnius: Tyto alba, 2000.
* *Aš moku augti: eilėraščiai ne suaugusiems*. – Vilnius: Tyto alba, 2003.
* *Juozapas. Apreiškimai: 366*. – Vilnius: Tyto alba, 2003.
* *Prisimynimai*: proza, eilėraščiai. – Vilnius: Tyto alba, 2004.
* *Bajorų*: proza. – Vilnius: Tyto alba, 2007.
* *Kad būtų linksma*: eilėraščiai. – Kaunas: Šviesa, 2007.
* *Troleibusinės novelės; Kelionė traukiniu*: apsakymai. – Vilnius: Lietuvos nacionalinė Martyno Mažvydo biblioteka, 2008.
* *Mano meilė stikliniais kaliošais*: misterija: keturių sparnų, su aušrine ir pašvaiste: poezija, drama, proza. – Vilnius: Tyto alba, 2009.
* *Ateinu su šaukštu*: istorija: poezija, proza. – Vilnius: Tyto alba, 2011, 2014.
* *Išeinu iš krašto*: fantasmagorija: devyni ratai. – Vilnius: Tyto alba, 2013, 2015.
* *Kaip išgyventi Lietuvoje?*: gyvojo klasiko Juozo Erlicko ir teptuko virtuozo Vytauto Jurkūno vadovėlis. – Vilnius: Lietuvos rytas, 2015.
* *Kalendorius*. ‒ Vilnius: Tyto alba, 2015, 2016.
* *Ar gali būti, kad ir mes gyvename mūsų laikais*. – Vilnius: Tyto alba, 2019.
* *Bijau varlės*: eilėraščiai visam žmogaus gyvenimui. – Vilnius: Tyto alba, 2019.
* *Pranašystės*. – Vilnius: Tyto alba, 2019.
* *Mylimieji*. – Vilnius: Tyto alba, 2020.
* *Pranašystės*. – Vilnius: Tyto alba, 2020.
* *Už stiklinių lietaus grotų*. – Vilnius: Tyto alba, 2023.

## Diskografija
* *Juodas vienas*: vaizdai, ženklai, pranašystės: albumas. – Vilnius: Tembras, 1997.
* *Lėkit, baltieji!*: albumas. – Vilnius: Tembras, 1998, 2004, 2005.
* *Pauzė*: albumas. – Vilnius: Bomba Records, 2003, 2004.
* *Rytoj būsiu geras*: albumas. – Vilnius, 2006.
* *Ant visų kelių*: albumas. – Vilnius: Bomba Records, 2008.
* *Mano pasakos*: vaizdo įrašas. – Vilnius: Lietuvos rytas, 2010.

## Įvertinimas
* 1997 m. Nacionalinė kultūros ir meno premija.
* 2024 m. Lietuvos didžiojo kunigaikščio Gedimino ordino Riterio kryžius.

## Šaltiniai

## Nuorodos